ΓΡΑΠΤΗ ΕΡΩΤΗΣΗ P-2261/02

υποβολή: Ari Vatanen (PPE-DE) προς την Επιτροπή

(17 Ιουλίου 2002)

Θέμα: Η μίσθωση οχημάτων: σημαίνει ηπόθεση C-451/99 ότι η Φινλανδία δεν έχει πλέον το δικαίωμα να εισπράττει φόρο επί των οχημάτων ει μη μόνο για την περίοδο μίσθωσης·

Ηπόθεση C-451/99 του ΔΕΚ αφορούσε τα εξής: αυστριακή επιχείρηση είχε εισαγάγει στην Αυστρία από τη Γερμανία μισθωμένο όχημα,ποχρεώθηκε όμως να επανεγγράψει το όχημα εντός τριών ημερών και να καταβάλει εξ ολοκλήρου το φόρο περιβάλλοντος επί των οχημάτων. Στην απόφασή του της 21ης Μαρτίου 2002 το ΔΕΚ αποφαίνεται ότι ένα κράτος μέλος δεν μπορεί να εμποδίζει τη σύναψη σύμβασης χρηματοδοτικής μίσθωσης με εταιρεία λίζινγκ που εδρεύει σε άλλο κράτος μέλος. Στη συγκεκριμένη περίπτωση εμπόδιο θεωρείται η απαίτηση τεχνικού ελέγχου του οχήματος στη χώρα που πρόκειται να χρησιμοποιηθεί, τη στιγμή που το όχημα έχει ήδηποβληθεί σε τέτοιο έλεγχο στο κράτος μέλος προέλευσης, η απαίτηση ασφάλισης στο κράτος μέλος όπου χρησιμοποιείται το όχημα και κυρίως η εξ ολοκλήρου είσπραξη φόρου επί του οχήματος, έστω κι αν το όχημα πρόκειται να παραμείνει στη χώρα για μικρό χρονικό διάστημα.

Οι τελωνειακές αρχές της Φινλανδίας απαιτούν την εγγραφή των μισθωμένων οχημάτων στη Φινλανδία από την πρώτη ημέρα και την εξ ολοκλήρου καταβολή του φόρου επί του οχήματος ανεξαρτήτως της περιόδου για την οποία εισάγεται το όχημα στη Φινλανδία. Οι τελωνειακές αρχές θεωρούν επίσης ότι ηπόθεση C-451/99 δεν μπορεί να εφαρμοστεί στη Φινλανδία, διότι κατά την άποψή τους το φορολογικό σύστημα της Αυστρίας διαφέρει από αυτό της Φινλανδίας. Το φινλανδικό κράτος επικαλείται το γεγονός ότι η φορολογία στην Αυστρία δε βασίζεται μόνο στην τιμή αγοράς του οχήματος αλλά και στην κατανάλωση καυσίμων. Τούτο όμως δεν έχει ασφαλώς σημασία, αφ' ης στιγμής η ουσία είναι ότι τόσο στη Φινλανδία όσο και στην Αυστρία η εγγραφή ενός οχήματος προϋποθέτει την εφάπαξ πληρωμή ενόςψηλού φόρου.

Από την άποψη δε της ομαλής λειτουργίας της ενιαίας αγοράς καθώς και του συμφέροντος των πολιτών της ΕΕ πρέπει να απαγορεύεται η παρεμπόδιση της ελεύθερης παροχήςπηρεσιών με την επιβολή φόρων που συνιστούν δυσμενή διάκριση, ανεξαρτήτως της αιτιολόγησης που προβάλλεται.

Είναι πράγματι η διαφορά μεταξύ των φορολογικών συστημάτων στην Αυστρία και στη Φινλανδία καθοριστική για την εφαρμογή της απόφασης στηνπόθεση C-451/99;

Παραβιάζουν οι φινλανδικές τελωνειακές αρχές απαγόρευση όταν αρνούνται την εφαρμογή της εν λόγω απόφασης·

Δικαιούται η Φινλανδία να απαιτεί την εξ ολοκλήρου πληρωμή φόρου επί μισθωμένων οχημάτων που δεν προορίζονται να παραμείνουν στη Φινλανδία για όλη την περίοδο χρήσης τους·

Απάντηση του κ. Prodi εξ ονόματος της Επιτροπής

(24 Σεπτεμβρίου 2002)

Το αξιότιμο μέλος αναφέρεται στην απόφαση του Δικαστηρίου των Ευρωπαϊκών Κοινοτήτων της 21ης Μαρτίου 2002 στηνπόθεση C-451/99. Στηνπόθεση αυτή, το Handelsgericht Wien (αυστριακό εμπορικό δικαστήριο) ζήτησε προδικαστική απόφαση σχετικά με το θέμα της ερμηνείας των άρθρων 49 έως 55

και του άρθρου 28 της συνθήκης ΕΚ. Το θέμα ετέθη στο πλαίσιο διαδικασίας μεταξύ της Cura Anlagen GmbH, εταιρείας που εδρεύει στην Αυστρία, και της Auto Service Leasing GmbH, εταιρείας που εδρεύει στη Γερμανία, χωρίς επαγγελματική εγκατάσταση στην Αυστρία, όσον αφορά την εκτέλεση σύμβασης μίσθωσης οχημάτων που είχε συναφθεί μεταξύ των δύο εταιρειών.

Η νομοθεσία όσον αφορά τη φορολογία αυτοκινήτων οχημάτων δεν έχει εναρμονιστεί. Η φορολογία αυτοκινήτων στην Αυστρία είναι διαφορετική από πολλές απόψεις από αυτή στη Φινλανδία, και θα χρειαζόταν μια σε βάθος έρευνα προκειμένου να καθοριστούν οι διαφορές μεταξύ των δύο συστημάτων. Ωστόσο, πρέπει να σημειωθεί ότι η φορολογία αυτοκινήτων στη Φινλανδία δεν ποικίλει βάσει του χρόνου εγγραφής του οχήματος στη Φινλανδία. Κατά τον ίδιο τρόπο, ο αυστριακός φόρος Normverbrauchsabgabe δεν μεταβάλλεται ανάλογα με τη διάρκεια της εγγραφής.

Στηνπόθεση C-451/99 το Δικαστήριο αποφάσισε ότι οι διατάξεις της συνθήκης ΕΚ σχετικά με την ελεύθερη παροχήπηρεσιών (άρθρα 49 έως 55 της συνθήκης ΕΚ) δεν επιτρέπουν σε ένα κράτος μέλος να θεσπίζει νομοθεσία βάσει της οποίας μια επιχείρηση με έδρα στο ίδιο κράτος μέλος που μισθώνει όχημα εγγεγραμμένο σε άλλο κράτος μέλος, να εγγράφει το εν λόγω όχημα στο πρώτο κράτος μέλος προκειμένου να μπορεί να το χρησιμοποιήσει εκεί για χρονικό διάστημα το οποίο είναι τόσο σύντομο που καθιστά αδύνατη ή εξαιρετικά δύσκολη την τήρηση των επιβαλλόμενων απαιτήσεων και επιβάλλοντας την πληρωμή, στο κράτος μέλος χρήσης, φόρου κατανάλωσης, το ύψος του οποίο δεν είναι ανάλογο της διάρκειας εγγραφής του οχήματος στο εν λόγω κράτος μέλος.

Η Επιτροπή σημειώνει τις πληροφορίες για τα μισθωμένα αυτοκίνητα πουπέβαλε το αξιότιμο μέλος και θα τις λάβειπόψη της στο πλαίσιο της συνεχιζόμενης εξέτασης όσον αφορά τη συμβατότητα των φινλανδικών κανόνων για τη φορολογία αυτοκινήτων με το κοινοτικό δίκαιο και, ιδίως, το άρθρο 49 της συνθήκης ΕΚ. Η Επιτροπή, ωστόσο, τονίζει ότι μολονότι η φινλανδική φορολογία αυτοκινήτων και το αυστριακό φορολογικό σύστημα που εξετάστηκαν από το Δικαστήριο φαίνεται να παρουσιάζουν ορισμένες ομοιότητες, το θέμα χρειάζεται περαιτέρω εξέταση.